Tizzian

El Tizzian Vesell (venezzian: Tisian Vecełio; Piev de Cador, z. 1488/1490 – Venezzia, 27 de vost del 1576), cognossud internazzionalment nomà coma Tizzian, l’è stait un pencior lombard ativ ind el Renassiment, e el pussee important esponent de la scœula venezziana. Recognossud di sò contemporani coma ‘el sol in mez a un mar de stelle’, el Tizzian l’era el pussee versatel di pencior lombard, bon de depensger di litrat, paisasg, e di picciure a tema mitologegh e religios. I sò metod de picciurà – in partigolar la manera ch’el dovrava el color – hann eserzid una profonda influenza sora tucc i artista renassimentai, e ancasì sora i future sgenerazzion de artista ozzidentai de lì inanz.Fossi, Gloria, Italian Art: Painting, Sculpture, Architecture from the Origins to the Present Day, p. 194. Giunti, 2000. 

La sò carrera l’è staita un suzzess del prenzipi, e el vegneva sovenz ospedad di patron d’art, a l’inizzi soratut venezzian e dei olter territori de la Serenissema, ma pœu anca de tuta la Lombardia storega e a la fenitiva dei Asborgh e del papad. Insema al Sgiorsgion, l’è considerad propri el fondador de la scœula venezziana de picciura renassimental.

Duranta la sò vita, el sò stil l’è mudad assossenn,The contours in early works may be described as "crisp and clear", while of his late methods it was said that "he painted more with his fingers than his brushes." Dunkerton, Jill, et al., Dürer to Veronese: Sixteenth-Century Painting in the National Gallery, pp. 281–286. Yale University, National Gallery Publications, 1999.  ma l’ha retegnud el sò interess carataristegh per el color. Ancaben che i œuvre che l’ha fait su adree a la sò veggezza dœuvren minga i color fort di sò lavorà de sgioven, i inn de tute i manere famose per i sò larghe pennellade e la delicatezza del ton.

 Referenze 

 Olter proget 

Categoria:Pitor lombard
Categoria:Nassud in del XV secol
Categoria:Mort in del 1576